Παπίσκα, το τσιγγάνικο λαχανόρυζο
Παπίσκα, το τσιγγάνικο λαχανόρυζο που θα μας ταξιδέψει στην πολίτικη κουζίνα.
1 μέτριο λάχανο, κομμένο σε σχετικά λεπτά κομμάτια, 2 ξερά κρεμμύδια, ψιλοκομμένα, 1 μέτριο καρότο, κομμένο κατά μήκος στη μέση και μετά σε λεπτά μισοφέγγαρα, 1 πιπεριά Φλωρίνης, σε λωρίδες, 1/2 μάτσο μαϊντανός, ψιλοκομμένος, 100 ml ελαιόλαδο, 1/2 κουτ. γλυκού φρεσκοτριμμένο πιπέρι, 1/2 κουτ. γλυκού πάπρικα καυτερή (ή όσο θέλουμε), 1/2 κουτ. γλυκού καυτερό μπούκοβο (ή όσο θέλουμε), 1½ κουτ. σούπας πελτές ντομάτας, 1 φλιτζ. τσαγιού ρύζι Καρολίνα, αλάτι
Σε μια κατσαρόλα ζεσταίνουμε το μισό ελαιόλαδο σε μέτρια φωτιά και σοτάρουμε τα κρεμμύδια για 2-3 λεπτά, μέχρι να μαραθούν.Προσθέτουμε το λάχανο και συνεχίζουμε το σοτάρισμα (το άχνισμα θα λέγαμε πιο σωστά, αφού το λάχανο θα βγάλει τα υγρά του) για 5-6 λεπτά, μέχρι να μαραθεί, και προσθέτουμε το καρότο.Συνεχίζουμε το άχνισμα για άλλα 2 λεπτά και ρίχνουμε την πιπεριά και τον μαϊντανό.Αχνίζουμε για άλλα 2 λεπτά.Ρίχνουμε το πιπέρι, την πάπρικα και το μπούκοβο, ανακατεύουμε απαλά και μαγειρεύουμε για άλλα 2-3 λεπτά, μέχρι να ενωθούν οι μυρωδιές.Προσθέτουμε τον πελτέ και 1 νεροπότηρο ζεστό νερό, ανακατεύουμε απαλά και μόλις πάρει βράση χαμηλώνουμε τη φωτιά και μαγειρεύουμε για 20-30 λεπτά, μέχρι να μαλακώσει το λάχανο.Προσθέτουμε άλλο 1 νεροπότηρο νερό, αλατίζουμε και αφήνουμε να ξαναπάρει βράση.Ρίχνουμε το ρύζι και το υπόλοιπο λάδι, ανακατεύουμε απαλά και σβήνουμε το μάτι της κουζίνας, χωρίς να απομακρύνουμε την κατσαρόλα από τη φωτιά, αλλά τη σκεπάζουμε με το καπάκι της.Αφήνουμε το ρύζι να μαγειρευτεί μόνο του, ήπια, στο καυτό υγρό της κατσαρόλας για 20-25 λεπτά, μέχρι να γίνει.Το φαγητό πρέπει να είναι ζουμερό, αλλά χωρίς περιττά υγρά. Το σερβίρουμε ζεστό και συνοδεύουμε με γιαούρτι, τζατζίκι ή τυρί φέτα και φρέσκο ψωμί.
Λαχανικά,Λάχανο,Ρύζι